നാര്ക്കോട്ടിക് ജിഹാദ് നിലപാട് വിവാദം തൃശൂര് ജില്ല യുഡിഎഫ് അടിയന്തര യോഗം ഇന്ന് തൃശൂര്: പാലാ ബിഷപ്പിന്്റെ നാര്കോട്ടിക് ജിഹാദ് പരാമര്ശത്തെ അനുകൂലിച്ചുള്ള വാര്ത്താക്കുറിപ്പ് വിവാദത്തില് അടിയന്തിര ജില്ല യു ഡി എഫ് യോഗം ഇന്ന് തൃശൂരില് ചേരും. ലീഗ് അടക്കമുള്ള കക്ഷികള് പരസ്യമായി എതിര്പ്പ് നേതൃത്വത്തെ അറിയിച്ചതോടെയാണ് വൈകീട്ട് യോഗം വിളിച്ചു ചേര്ത്തിരിക്കുന്നത്.പിഴവ് വരുത്തിയ യു ഡി എഫ് ജില്ല കണ്വീനര് കെ ആര് ഗിരിജനെ മാറ്റണമെന്നതില് ഉറച്ചു നില്ക്കുകയാണ് ലീഗ്. അതേസമയം പാലാ ബിഷപ്പിന്്റെ നാര്കോട്ടിക് ജിഹാദ് പരാമര്ശത്തെ അനുകൂലിച്ചുള്ള തൃശൂര് ഡിസിസിയുടെ വാര്ത്താകുറിപ്പ് തയാറാക്കിയതില് യാതൊരു ഗൂഢാലോചനയുമില്ലെന്ന് ജില്ല യു ഡി എഫ് കണ്വീനര് കെ ആര് ഗിരിജന് വ്യക്തമാക്കി.കേരള കോണ്ഗ്രസ് ജേക്കബ് വിഭാഗത്തിന്്റെ അഭിപ്രായമാണ് രേഖപ്പെടുത്തിയത്. യുഡിഎഫിലെ മറ്റ് കക്ഷികള്ക്ക് എതിരഭിപ്രായം ഉണ്ടാകാം. താന് തയ്യാറാക്കിയ വാര്ത്താക്കുറിപ്പ് ഡി സി സി നേതൃത്യം പരിശോധിക്കാതെ അയച്ചതാണ് പിഴവിന് കാരണമെന്നും കെ ആര് ഗിരിജന് പറഞ്ഞു. പാലാ ബിഷപ്പിനെ പിന്തുണച്ച് തൃശ്ശൂരില് യുഡിഎഫ് ഇറക്കിയ പ്രസ്താവന വിവാദത്തിലായിരുന്നു. യുഡിഎഫിന്റെ സംസ്ഥാന നേതൃത്വത്തിന്റെ നിലപാടില് നിന്നും വ്യത്യസ്തമായി, ബിഷപ്പിന്റെ പ്രസ്താവന ഒരു മതത്തിനും എതിരെല്ലെന്നും അനാവശ്യ വിവാദം വേണ്ടെന്നുമായിരുന്നു പ്രസ്താവന. കൊവിഡ് മഹാമാരിയുടെ രണ്ടാംവരവിന്റെ ഈ കാലത്ത്, എല്ലാവരും മാസ്ക് ധരിച്ചും സാനിറ്റൈസ് ചെയ്തും സാമൂഹ്യ അകലം പാലിച്ചും വാക്സിന് എടുത്തും പ്രതിരോധത്തിന് തയ്യാറാവണമെന്ന് ഏഷ്യാനെറ്റ് ന്യൂസ് അഭ്യര്ത്ഥിക്കുന്നു. ഒന്നിച്ച് നിന്നാല് നമുക്കീ മഹാമാരിയെ തോല്പ്പിക്കാനാവും. BreakTheChain ANCares IndiaFightsCorona